มหกรรมดอกสูงจูงใจประชาชน
กรุงศรีฯ ออกหุ้นกู้ 2 หมื่นล้านบาท อายุ 23 ปี จ่ายดอกเบี้ยสูงลิ่ว 3.54.5% ฟากกสิกรไทยชู &#8220;เงินฝากขั้นบันไดใจดี&#8221; จ่ายดอกเบี้ยสูงสุด 8%
16 ก.พ. 2555

กรุงศรีฯ ออกหุ้นกู้ 2 หมื่นล้านบาท อายุ 23 ปี จ่ายดอกเบี้ยสูงลิ่ว 3.54.5% ฟากกสิกรไทยชู “เงินฝากขั้นบันไดใจดี” จ่ายดอกเบี้ยสูงสุด 8% 
นายมาร์ค อาร์โนลด์ ประธานเจ้าหน้าที่บริหารและกรรมการผู้จัดการใหญ่ ธนาคารกรุงศรีอยุธยา เปิดเผยว่า ธนาคารได้เสนอขายหุ้นกู้ไม่ด้อยสิทธิ ไม่มีหลักประกัน มูลค่าการเสนอขายรวมไม่เกิน 2 หมื่นล้านบาท ให้กับผู้ลงทุนทั่วไป ผู้ลงทุนสถาบัน และผู้ลงทุนรายใหญ่ เพื่อระดมทุนมารองรับความเติบโตทางธุรกิจในอนาคต 
ธนาคารกรุงศรีฯ ได้เสนอขายหุ้นกู้อายุ 2 ปี จ่ายดอกเบี้ยทุก 3 เดือน โดยเดือนที่ 16 คิดดอกเบี้ย 3.2% ต่อปี เดือนที่ 7-12 คิดดอกเบี้ย 3.44% ต่อปี เดือนที่ 13-18 คิดดอกเบี้ย 4% ต่อปี และเดือนที่ 1924 คิดดอกเบี้ย 4.2% ต่อปี
นอกจากนี้ ยังออกหุ้นกู้อายุ 3 ปี จ่ายดอกเบี้ยสูงสุด 4.5% ต่อปี โดยปีแรกคิดดอกเบี้ย 3.3% ต่อปี ปีที่ 2 คิดดอกเบี้ย 3.65% ต่อปี และปีสุดท้ายคิดดอกเบี้ย 4.5% ต่อปี ทั้งนี้ลูกค้าจะต้องลงทุนขั้นต่ำที่ 5 หมื่นบาท เปิดจำหน่ายผ่านสาขาของธนาคาร ระหว่างวันที่ 21-23 ก.พ.นี้ 
ทั้งนี้ หุ้นกู้ชุดนี้ได้รับการจัดอันดับจากบริษัท ฟิทช์ เรทติ้งส์ (ประเทศไทย) ที่ระดับ AA(tha) 
ด้านนายปกรณ์ พรรธนะแพทย์ รองกรรมการผู้จัดการ ธนาคารกสิกรไทย เปิดเผยว่า ธนาคารได้ออกผลิตภัณฑ์เงินฝาก “เงินฝากประจำขั้นบันไดใจดี” ระยะเวลาฝาก 13 เดือนอัตราดอกเบี้ยเฉลี่ย 3.5% จ่ายดอกเบี้ยทุก 3 เดือน เดือนที่ 13 คิดดอกเบี้ย 1.75% เดือนที่ 46 คิดดอกเบี้ย 2% เดือนที่ 79 คิดดอกเบี้ย 3.75% เดือนที่ 10-12 คิดดอกเบี้ย 5% และเดือนสุดท้ายเดือนที่ 13 อัตราดอกเบี้ย 8% วงเงินฝากขั้นต่ำที่ 5,000 บาท และไม่จำกัดวงเงินฝากสูงสุด 
นายปกรณ์ กล่าวว่า ผลิตภัณฑ์นี้เหมาะกับผู้ฝากเงินที่ต้องการออมเงินในระยะปานกลาง ที่ต้องการดอกเบี้ยสูงกว่าดอกเบี้ยทั่วไป โดยธนาคารตั้งเป้าระดมเงินฝากจากแคมเปญนี้ 5 หมื่นล้านบาท โดยเริ่มรับฝากตั้งแต่วันนี้จนถึง 31 มี.ค.นี้
ก่อนหน้านี้ ธนาคารไทยพาณิชย์เสนอขายหุ้นกู้ด้อยสิทธิ 2 หมื่นล้านบาท อายุ 10 ปี อัตราดอกเบี้ย 4.5% จ่ายดอกเบี้ยทุก 3 เดือน มูลค่าจองซื้อขั้นต่ำ 1 แสนบาท เปิดจองวันที่ 17-23 ก.พ.นี้